Здравейте! 


Знам, че ако рекламирам фирмата си (онлайн магазин) в социалните мрежи, то е задължителна регистрацията по ЗДДС.


Но необходима ли е регистрация по ЗДДС, ако онлайн магазинът ми има само профил в Facebook/Instagram (например бизнес страница във Facebook), но не използам опциите им за рекламация, не получавам фактури за рекламация?


Благодаря!




Трябва ли да имам регистрация по ЗДДС, ако онлайн магазинът ми има профил в Facebook/Instagram
==============================================================================================

 

Здравейте, Кристина,


за възникване на задължението по чл. 97а от ЗДДС е необходимо да използвате услуги извън ЕС, като например се рекламирате във FB. В случая както обяснявате, не заплащате за техните услуги за реклама, което предполага, че не се налага задължителна регистрация по ЗДДС.


Поздрави,  

адв. Николина Митова  

0898 303092




Здравейте, Кристина,


всички облагаеми доставки на стоки, които се намират на територията на страната при започване на превоза или изпращането им към получателя, формират облагаем оборот за регистрация по ЗДДС за данъчно задълженото лице, извършило доставките, независимо от това дали получателите по тях са данъчно задължени или данъчно незадължени лица и дали стоките се изпращат извън територията на страната до територията на друга държава членка или трета страна/територия. При достигане на облагаем оборот от 50 000 лв. или повече за период не по-дълъг от последните 12 последователни месеца преди текущия месец лицето е длъжно в 14-дневен срок от изтичането на данъчния период, през който е достигнало този оборот, да подаде заявление за регистрация по ЗДДС.


Възможно е да се наложи да се регистрирате по ДДС на други основания освен за оборот от 50 000 лв. за 12 месеца – за онлайн търговията е много вероятно да използвате услуги от или извън ЕС, особено ако се рекламирате в Google или FB. При тези услуги получателят самоначислява ДДС с протокол и възниква задължение за задължителна регистрация по чл. 97а от ЗДДС.


Поздрави,  

адв. Николина Митова  

0898 303092


